# รถไฟฟ้าบีทีเอส สายสุขุมวิท
รถไฟฟ้าเฉลิมพระเกียรติ 6 รอบพระชนมพรรษา สาย 1 หรือ รถไฟฟ้าบีทีเอส สายสุขุมวิท หรือ รถไฟฟ้าสายสีเขียว (สุขุมวิท) ซึ่งเรียกตามสีที่กำหนดในแผนแม่บทโครงการระบบขนส่งมวลชนทางรางในกรุงเทพมหานครและปริมณฑล เป็นรถไฟฟ้ายกระดับของระบบรถไฟฟ้าบีทีเอส ในพื้นที่กรุงเทพมหานคร, จังหวัดปทุมธานี และจังหวัดสมุทรปราการ เปิดให้บริการครั้งแรกในปี พ.ศ. 2542 จากศูนย์กลางที่สถานีสยามที่เชื่อมต่อกับสายสีลม สายเหนือมีแนวเส้นทางไปตามถนนพญาไทและถนนพหลโยธิน ปลายทางสถานีคูคต อำเภอลำลูกกา จังหวัดปทุมธานี สายตะวันออกมีแนวเส้นทางไปตามถนนพระราม 1 ถนนเพลินจิต และถนนสุขุมวิท ผ่านเขตบางนา ไปยังสถานีเคหะฯ จังหวัดสมุทรปราการ และมีจำนวนผู้โดยสารสูงสุด (ใน พ.ศ. 2562) อยู่ที่ 740,000 คนต่อวัน

 ภาพรวม 
รถไฟฟ้าบีทีเอส สายสุขุมวิท เป็นระบบรถไฟฟ้าที่มีโครงสร้างเป็นทางยกระดับเหนือพื้นดินตลอดโครงการ มีแนวเส้นทางเป็นแนวเหนือ-ตะวันออก พาดผ่านพื้นที่สามจังหวัด ได้แก่ กรุงเทพมหานคร, จ.ปทุมธานี และ จ.สมุทรปราการ เริ่มต้นเส้นทางจากบริเวณย่านลำลูกกา จ.ปทุมธานี วิ่งไปตามแนวถนนลำลูกกา จากนั้นเบี่ยงซ้ายเข้าถนนเลียบเส้นทางกับกรมควบคุมการปฏิบัติทางอากาศของกองทัพอากาศ เข้าสู่เขตกรุงเทพมหานคร วิ่งผ่านพื้นที่สำคัญหลายแห่ง อาทิ กองทัพอากาศ, กรมทหารราบที่ 11 รักษาพระองค์, ม.ศรีปทุม, ม.เกษตรศาสตร์ จากนั้นเข้าสู่พื้นที่กรุงเทพมหานครชั้นในที่บริเวณแยกรัชโยธิน วิ่งมาจนถึงปากทางห้าแยกลาดพร้าว ยกระดับข้ามดอนเมืองโทลล์เวย์ เข้าถนนพหลโยธิน ผ่านอนุสาวรีย์ชัยสมรภูมิ เมื่อถึงแยกปทุมวันแนวเส้นทางจะเลี้ยวซ้ายเข้าถนนพระรามที่ 1 และมุ่งตรงไปยังถนนเพลินจิต และถนนสุขุมวิท เพื่อเข้าเขตจังหวัดสมุทรปราการ ผ่านพื้นที่สำคัญของจังหวัดสมุทรปราการอีกหลายแห่ง อาทิ พิพิธภัณฑ์ช้างเอราวัณ, โรงเรียนนายเรือ, ศาลากลางจังหวัดสมุทรปราการ และสิ้นสุดเส้นทางทั้งโครงการที่ย่านบางปู บริเวณสถานตากอากาศบางปู จังหวัดสมุทรปราการ รวมระยะทางทั้งสิ้น 53.58 กิโลเมตร นับเป็นเส้นทางระบบขนส่งมวลชนเร็วที่ยาวที่สุดในกรุงเทพมหานคร แนวเส้นทางจะเน้นขนส่งผู้โดยสารจากชานเมืองทั้งฝั่งเหนือและฝั่งตะวันออกให้เข้าสู่พื้นที่ใจกลางกรุงเทพมหานคร พื้นที่ท่องเที่ยว, สถานบันเทิง และเขตเศรษฐกิจชั้นในตามแนวถนนสุขุมวิทได้อย่างรวดเร็ว

รถไฟฟ้าบีทีเอส สายสุขุมวิท ส่วนแรกสุดในเส้นทางหมอชิต-อ่อนนุช ดำเนินการโดยบริษัท ระบบขนส่งมวลชนกรุงเทพ จำกัด (มหาชน) (บีทีเอสซี) ซึ่งได้รับสัมปทานโครงการเป็นระยะเวลา 30 ปีจากกรุงเทพมหานคร ถึง พ.ศ. 2572 ส่วนเส้นทางส่วนต่อขยายที่เหลือดำเนินการโดยบริษัท กรุงเทพธนาคม จำกัด โดยยังมีบีทีเอสซีเป็นผู้ให้บริการเดินรถตลอดทั้งเส้นทาง

พื้นที่เส้นทางผ่าน
 แขวง/ตำบล  เขต/อำเภอ  จังหวัด คูคต  ลำลูกกา  ปทุมธานี สายไหม  สายไหม  กรุงเทพมหานคร  สนามบิน  ดอนเมือง อนุสาวรีย์  บางเขน ลาดยาว, จตุจักร  จตุจักร พญาไท  พญาไท ถนนพญาไท, ทุ่งพญาไท, ถนนเพชรบุรี  ราชเทวี  วังใหม่, ปทุมวัน, ลุมพินี  ปทุมวัน คลองเตย, คลองตัน, พระโขนง  คลองเตย คลองเตยเหนือ, คลองตันเหนือ, พระโขนงเหนือ  วัฒนา บางจาก, พระโขนงใต้  พระโขนง บางนาเหนือ, บางนาใต้  บางนา สำโรงเหนือ, เทพารักษ์,บางเมืองใหม่, ปากน้ำ, ท้ายบ้านใหม่  เมืองสมุทรปราการ  สมุทรปราการ

แนวเส้นทาง
thumb|ทางวิ่งรถไฟฟ้าบีทีเอส ช่วงยกระดับเหนือถนนเพลินจิต
แนวเส้นทางเป็นเส้นทางยกระดับทั้งโครงการในแนวเหนือ-ตะวันออก ผ่านกรุงเทพมหานคร จังหวัดสมุทรปราการ และจังหวัดปทุมธานี  มีจุดเริ่มต้นของทั้งโครงการที่สถานีสยาม ซึ่งเป็นจุดเชื่อมต่อกับรถไฟฟ้าบีทีเอส สายสีลม รวมระยะทางทั้งสิ้น 52.65 กิโลเมตร นับเป็นเส้นทางรถไฟฟ้าขนส่งมวลชนที่ยาวที่สุดในกรุงเทพมหานคร

ในแนวเหนือ เส้นทางจะเริ่มจากสถานีสยามไปทางทิศตะวันตกตามแนวถนนพระรามที่ 1 ก่อนเลี้ยวขวาที่สี่แยกปทุมวัน วิ่งขึ้นไปทางทิศเหนือตามแนวถนนพญาไท เชื่อมต่อกับรถไฟฟ้ามหานคร สายสีส้มที่สถานีราชเทวี รวมทั้งรถไฟฟ้าเชื่อมท่าอากาศยานสุวรรณภูมิและทางรถไฟสายตะวันออกที่สถานีพญาไท จากนั้นหักโค้งผ่านอนุสาวรีย์ชัยสมรภูมิและตรงเข้าสู่ถนนพหลโยธิน ข้ามทางพิเศษศรีรัช เชื่อมต่อกับรถไฟฟ้ามหานคร สายเฉลิมรัชมงคล ที่สถานีหมอชิต จากนั้นยกระดับข้ามทางยกระดับอุตราภิมุขที่ความสูง 26 เมตร แล้วเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีห้าแยกลาดพร้าว รวมทั้ง รถไฟฟ้าสายสีน้ำตาลที่สถานีมหาวิทยาลัยเกษตรศาสตร์ และรถไฟฟ้าสายสีชมพูที่สถานีวัดพระศรีมหาธาตุ จากนั้นผ่านกองทัพอากาศและท่าอากาศยานดอนเมือง ก่อนเบี่ยงเข้าสู่ถนนตัดใหม่ ข้ามคลองหกวาเข้าสู่จังหวัดปทุมธานี แล้ววิ่งเข้าถนนลำลูกกา และไปสิ้นสุดในแนวเหนือที่สถานีคูคต

ในแนวตะวันออก เส้นทางจะเริ่มจากสถานีสยามไปทางทิศตะวันออกตามแนวถนนพระรามที่ 1 และถนนเพลินจิต ข้ามทางพิเศษเฉลิมมหานคร ก่อนเข้าสู่พื้นที่เศรษฐกิจตามแนวถนนสุขุมวิท โดยจะไปเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีอโศก และเชื่อมต่อกับรถไฟฟ้าสายสีเทาที่สถานีทองหล่อและสถานีพระโขนง จากนั้นข้ามคลองพระโขนง ลอดใต้ทางพิเศษฉลองรัช เข้าสู่พื้นที่ชานเมืองฝั่งตะวันออก เชื่อมต่อกับรถไฟฟ้าสายสีเงินที่สถานีบางนา ข้ามทางพิเศษเฉลิมมหานครอีกครั้งลอดใต้ทางพิเศษบูรพาวิถี มุ่งหน้าตรงเข้าสู่จังหวัดสมุทรปราการ เชื่อมต่อกับรถไฟฟ้ามหานคร สายสีเหลืองที่สถานีสำโรง จากนั้นวิ่งต่อไปตามแนวถนนสุขุมวิท ข้ามถนนกาญจนาภิเษกฝั่งใต้ (ทางพิเศษบางพลี-สุขสวัสดิ์) ที่ความสูง 28 เมตร แล้วมุ่งหน้าไปทางทิศตะวันออกเฉียงใต้ตามแนวถนนสุขุมวิท และสิ้นสุดเส้นทางทั้งระบบที่สถานีเคหะฯ

แผนที่เส้นทาง

 สถานีที่เปิดให้บริการในปัจจุบัน 

 การเชื่อมต่อ 
 เส้นทางการคมนาคมทางราง 
 รถไฟฟ้าบีทีเอส 
ผู้โดยสารสามารถเปลี่ยนเส้นทางไปยังเส้นทางอื่น ๆ ในระบบขนส่งมวลชนกรุงเทพมหานคร ได้ที่สถานีดังต่อไปนี้
 รหัสสถานี สถานีรถไฟฟ้าบีทีเอส สถานีรถไฟฟ้าบีทีเอส หมายเหตุ  จุดเชื่อมต่อระหว่างสถานีที่เปิดให้บริการแล้ว   สถานีสยาม   : สถานีสยาม  สถานีร่วม

 รถไฟฟ้ามหานคร  
thumb|อาคารเชื่อมต่อระหว่างสถานีอโศก (บีทีเอส) และสถานีสุขุมวิท (รถไฟฟ้ามหานคร)
ผู้โดยสารสามารถเปลี่ยนไปใช้บริการรถไฟฟ้ามหานครได้ที่
{| class="wikitable"
|-
! 20% | รหัสสถานี
! 20% | สถานีรถไฟฟ้าบีทีเอส
! 20% | สถานีรถไฟฟ้ามหานคร
! 20% | หมายเหตุ 
|-
| colspan="4" align="center" | จุดเชื่อมต่อระหว่างสถานีที่เปิดให้บริการแล้ว เว็บไซต์ MRTA  แผนที่บริเวณสถานีของรถไฟฟ้ามหานคร สายเฉลิมรัชมงคล
|-
| align="center" |  || สถานีวัดพระศรีมหาธาตุ ||  : สถานีวัดพระศรีมหาธาตุ || สถานีร่วม โดยผู้โดยสารสามารถสังเกตชานชาลาของสายสีชมพูได้จากป้ายที่ติดตั้งบนสถานี
|-
| align="center" |
|สถานีห้าแยกลาดพร้าว
| : สถานีพหลโยธิน
|เชื่อมต่อด้วยสะพานยกระดับจากตัวสถานีมาเชื่อมกับสะพานยกระดับข้ามถนนเดิมของสายสีน้ำเงินเพื่อไปยังทางออกที่ 3 ระยะทางประมาณ 300 เมตรและสามารถเชื่อมต่อได้กับอาคารเชื่อมต่อทางออกที่ 4 ระยะทางประมาณ 400 เมตร
|-
| align="center" | 
| สถานีหมอชิต
|  : สถานีสวนจตุจักร
| เชื่อมต่อโดยตรง
|-
| align="center" | 
| สถานีอโศก
|  : สถานีสุขุมวิท
| เชื่อมต่อด้วยอาคารเชื่อม
|-
| align="center" |  
| สถานีสำโรง 
|  : สถานีสำโรง
| เชื่อมต่อโดยตรง
|-
| colspan="4" align="center" | จุดเชื่อมต่อระหว่างสถานีในอนาคต
|-
| align="center" | 
| สถานีบางนา
| rowspan="2" |  : สถานีบางนาใต้
| rowspan="2" | เชื่อมต่อด้วยสะพานเชื่อม
|-
| align="center" | 
| สถานีอุดมสุข
|-
| align="center" | 
| สถานีพระโขนง
|  : สถานีพระโขนง
| เชื่อมต่อด้วยสะพานเชื่อม
|-
| align="center" | 
| สถานีทองหล่อ
|  : สถานีทองหล่อ
| เชื่อมต่อด้วยสะพานเชื่อม
|-
| align="center" | 
| สถานีชิดลม
| rowspan="2" |  : สถานีประตูน้ำ
| rowspan="2" | เชื่อมต่อด้วยทางเดินยกระดับราชประสงค์นอร์ทวอล์ก ระยะทางประมาณ 400 เมตร
|-
| align="center" | 
| สถานีสยาม
|-
| align="center" | 
| สถานีราชเทวี
|  : สถานีราชเทวี
| เชื่อมต่อโดยตรง
|-
| align="center" |  || สถานีมหาวิทยาลัยเกษตรศาสตร์ ||  : สถานีแยกเกษตร || เชื่อมต่อด้วยสะพานยกระดับ ระยะทางประมาณ 200 เมตร|}

 รถไฟฟ้าแอร์พอร์ต เรล ลิงก์  
 รหัสสถานี สถานีรถไฟฟ้าบีทีเอส สถานีรถไฟฟ้าแอร์พอร์ต เรล ลิงก์ หมายเหตุ  จุดเชื่อมต่อระหว่างสถานีที่เปิดให้บริการแล้ว   สถานีพญาไท   : สถานีพญาไท  เชื่อมต่อโดยตรง ซึ่งสถานีรถไฟฟ้าบีทีเอสได้ติดตั้งประตูเครื่องตรวจตั๋วโดยสารอัตโนมัติเพิ่มเติมบริเวณกลางสถานี ทำให้พื้นที่ที่ผ่านเครื่องตรวจตั๋วโดยสารแล้ว (paid area) ถูกแบ่งออกเป็น 2 ส่วนในลักษณะเดียวกันกับสถานีสยาม เพื่อเพิ่มความสะดวกสำหรับผู้ที่จะต่อรถเดินทางไปยังท่าอากาศยานสุวรรณภูมิ

 รถไฟฟ้าชานเมืองสายสีแดง  
 รหัสสถานี สถานีรถไฟฟ้าบีทีเอส สถานีรถไฟฟ้าชานเมือง หมายเหตุ  จุดเชื่อมต่อระหว่างสถานีในอนาคต   สถานีพญาไท   : สถานีพญาไท  เชื่อมต่อโดยตรงจากพื้นที่ปัจจุบันที่เชื่อมต่อกับสถานีแอร์พอร์ต เรล ลิงก์   สถานีเพลินจิต   : สถานีเพลินจิต  เชื่อมต่อโดยตรง

 เส้นทางการคมนาคมทางบก 
 รถบริการรับส่ง  
ในบางสถานีผู้โดยสารสามารถเดินทางจากสถานีไปยังอาคารต่างๆ ด้วยบริการรถรับส่งจากสถานี ดังต่อไปนี้

 หมอชิต – อิมแพ็ค เมืองทองธานี
 สนามเป้า – ศาลาว่าการกรุงเทพมหานครแห่งใหม่ (อาคารธานีนพรัตน์)คนใช้น้อย! กทม.ปรับเส้นทาง “BMA FEEDER” สาย B2 ดินแดง-BTS สนามเป้า
 สยาม – สามย่านมิตรทาวน์
 สยาม – จุฬาลงกรณ์มหาวิทยาลัย
 สาย 1 สยาม (ลิโด้) – คณะสถาปัตยกรรมศาสตร์ – ศาลาพระเกี้ยว – แยกเฉลิมเผ่า
 สาย 4 สยาม (ลิโด้) – คณะครุศาสตร์ – สามย่านมิตรทาวน์ – คณะสถาปัตยกรรมศาสตร์ – ศาลาพระเกี้ยว – แยกเฉลิมเผ่า
 เพลินจิต – อาคารออลซีซั่นเพลส – โรงแรมคอนราด กรุงเทพ
 เพลินจิต – วัน แบงค็อก
 เอกมัย – บิ๊กซี ฟู้ดเพลส บีเจซี 1
 อ่อนนุช – เซ็นทรัล วิลเลจ
 อุดมสุข – เซ็นทรัล บางนา  – โตโยต้า มอเตอร์ส ประเทศไทย – โรงพยาบาลไทยนครินทร์ - เอ็มอาร์ที ศรีเอี่ยม - เอ็มอาร์ที ศรีอุดม - ไบเทค บางนา - บางนา
 อุดมสุข – เมกาซิตี้ บางนา
 บางนา – เซ็นทรัล บางนา  – โตโยต้า มอเตอร์ส ประเทศไทย – โรงพยาบาลไทยนครินทร์ - เอ็มอาร์ที ศรีเอี่ยม - เอ็มอาร์ที ศรีอุดม - ไบเทค บางนา

บริการรถรับส่งดังกล่าวทั้งหมดไม่เสียค่าบริการ ยกเว้นเส้นทางหมอชิต–อิมแพ็ค เมืองทองธานี ที่เก็บค่าโดยสาร 30 บาทต่อเที่ยว

 ทางเดินเชื่อมเข้าอาคาร 
thumb|ทางเชื่อมจากสถานีเอกมัย เข้าสู่เกตเวย์ เอกมัย

ในบางสถานีผู้โดยสารสามารถเดินจากสถานีไปยังอาคารต่างๆ ในบริเวณใกล้เคียงได้ดังนี้ (ตัวเอน'' หมายถึงกำลังก่อสร้าง)

 รหัสสถานี  สถานีรถไฟฟ้าบีทีเอส  ทางเดินเชื่อมเข้าอาคาร  หมายเหตุ   สถานีโรงพยาบาลภูมิพลอดุลยเดช  โรงพยาบาลภูมิพลอดุลยเดช เชื่อมต่อโดยตรง   สถานีรัชโยธิน  เมเจอร์ รัชโยธิน รัชโยธิน อเวนิว  เอสซีบีพาร์กพลาซา (ธนาคารไทยพาณิชย์ สำนักงานใหญ่) เชื่อมต่อด้วยทางเดินยกระดับ    สถานีพหลโยธิน 24   เดอะ เซ็นทรัล   สถานีห้าแยกลาดพร้าว เซ็นทรัล ลาดพร้าว เชื่อมต่อโดยตรง ยูเนียน มอลล์อาคารศูนย์เอ็นเนอร์ยี่คอมเพล็กซ์ บมจ.ปตท. สำนักงานคณะกรรมการส่งเสริมการลงทุน เชื่อมต่อด้วยทางเดินยกระดับ    สถานีหมอชิต  เดอะไลน์ จตุจักร-หมอชิต, บีทีเอส วิชันนารี พาร์ค   สถานีอนุสาวรีย์ชัยสมรภูมิ  เซ็นจูรี่ อนุสาวรีย์ชัยสมรภูมิ  เชื่อมต่อโดยตรง วิคตอรี่ ฮับ, เซ็นเตอร์วัน  เชื่อมต่อด้วยทางเดินยกระดับรอบอนุสาวรีย์ชัยสมรภูมิ   สถานีพญาไท  อาคารซีพีทาวเวอร์ 3  เดอะ ยูนิคอร์น พญาไท  เชื่อมต่อโดยตรง ศูนย์การแพทย์รามาธิบดีศรีอยุธยา  เชื่อมต่อผ่านทางเชื่อมอาคารของสถานีฝั่งแอร์พอร์ต เรล ลิงก์   สถานีราชเทวี  โรงแรมเอเชีย ซัมมิท ทาวเวอร์  เชื่อมต่อโดยตรง   สถานีสยาม  สยามสแควร์วัน, สยามพารากอน  สยามเซ็นเตอร์, เซ็นเตอร์พอยท์ ออฟ สยามสแควร์  เชื่อมต่อโดยตรง เซ็นทรัลเวิลด์  เชื่อมต่อด้วยทางเดินยกระดับราชประสงค์เซาท์วอล์ก   สถานีชิดลม  เซ็นทรัล ชิดลม  เชื่อมต่อโดยตรง เกษรเซ็นเตอร์, เกษรทาวเวอร์  เกษรอัมรินทร์  มณียา เซ็นเตอร์  อาคารวันซิตี้เซ็นเตอร์  เชื่อมต่อด้วยทางเดินยกระดับราชประสงค์อีสต์วอล์ก เซ็นทรัลเวิลด์  เชื่อมต่อด้วยทางเดินยกระดับราชประสงค์เซาท์วอล์กและอีสต์วอล์ก   สถานีเพลินจิต  โรงแรมโรสวูด กรุงเทพ  เชื่อมต่อโดยตรง อาคารปาร์ค เวนเจอร์ ดิ อีโคเพล็กซ์ ออน วิทยุ, โนเบิล เพลินจิต, อาคารเวฟเพลส, เซ็นทรัล เอ็มบาสซี, ธนาคารกรุงศรีอยุธยา สำนักเพลินจิต, อาคารวันซิตี้เซ็นเตอร์  เชื่อมต่อด้วยทางเดินยกระดับ   สถานีนานา  โรงแรมไฮแอท รีเจนซี สุขุมวิท, คิว สุขุมวิท, โอ-เนส ทาวเวอร์, เท็นธ์อเวนิว  เชื่อมต่อโดยตรง   สถานีอโศก  เทอร์มินัล 21 อโศก และโรงแรมแกรนด์เซ็นเตอร์พอยท์ สุขุมวิท-เทอร์มินัล 21  อาคารเอ็กซ์เชนจ์ทาวเวอร์, อาคารอินเตอร์เชนจ์ 21, โรงแรมเชอราตันแกรนด์ สุขุมวิท, อาคารไทม์สแควร์, โรงแรมเวสตินแกรนด์ สุขุมวิท, โรงแรมโซลาเรีย นิชิเท็ตสึ กรุงเทพ, โรงแรมโซฟิเทล กรุงเทพ สุขุมวิท, เท็นธ์อเวนิว  เชื่อมต่อด้วยทางเดินยกระดับ   สถานีพร้อมพงษ์  เอ็มโพเรียม, เอ็มควอเทียร์  เชื่อมต่อโดยตรง เอ็มสเฟียร์, โรงแรมฮอลลิเดย์อินน์ กรุงเทพ สุขุมวิท 24, โรงแรมเรดิสันบลู กรุงเทพ, อาคารจัสมินซิตี้  เชื่อมต่อด้วยทางเดินยกระดับ   สถานีทองหล่อ  โนเบิล รีมิกซ์ 2, อาคารทีวัน ทองหล่อ   สถานีเอกมัย  ศูนย์การแพทย์บางกอกเมดิเพล็กซ์, เกตเวย์ เอกมัย, เอกมัย คอร์เนอร์  เชื่อมต่อโดยตรง เมเจอร์ สุขุมวิท, สหกรณ์กรุงเทพ  เชื่อมต่อด้วยทางเดินยกระดับ   สถานีพระโขนง  ดับเบิลยู ดิสทริกต์    สถานีอ่อนนุช  เซ็นจูรี่ อ่อนนุช  เชื่อมต่อโดยตรง โลตัส สุขุมวิท 50  เชื่อมต่อด้วยทางเดินยกระดับ   สถานีปุณณวิถี  ทรู ดิจิทัล พาร์ค, คลาวด์ 11    สถานีอุดมสุข  66 ทาวเวอร์, คลาวด์ 11, ทรู ดิจิทัล พาร์ค, แบงค็อก มอลล์  เชื่อมต่อด้วยทางเดินยกระดับ   สถานีบางนา  ไบเทคบุรี, เดอะคอสท์ บางนา    สถานีสำโรง  อิมพีเรียลเวิลด์ สำโรง    สถานีปู่เจ้า  บิ๊กซี สำโรง 2    สถานีปากน้ำ  หอชมเมืองจังหวัดสมุทรปราการและอุทยานการเรียนรู้อ่าวไทย    สถานีแพรกษา  โรบินสัน ไลฟ์สไตล์ สมุทรปราการ, บิ๊กซี เพลส สมุทรปราการ   เชื่อมต่อโดยตรง

 แผนที่แสดงการเชื่อมต่อกับระบบขนส่งมวลชนอื่น 

 รูปแบบของโครงการ 
 เป็นระบบรถไฟฟ้าขนาดหนัก (heavy rail transit)
 ทางวิ่งยกระดับที่ความสูง 12 เมตรตลอดทั้งโครงการ ยกเว้น ช่วงข้ามทางพิเศษศรีรัช และทางพิเศษเฉลิมมหานครมีความสูง 17 เมตร ช่วงข้ามทางพิเศษบางพลี-สุขสวัสดิ์ (ถนนกาญจนาภิเษกด้านใต้) มีความสูง 27.40 เมตร และช่วงข้ามทางยกระดับอุตราภิมุขและถนนพหลโยธินกับถนนวิภาวดีรังสิตมีความสูง 27.96 เมตรBTS Insight จุดสูงสุดของรางรถไฟฟ้าบีทีเอสมีความสูงเทียบเท่าตึก 8 ชั้น 
 ขนาดราง 1.435 เมตร (European standard guage) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ
 ตัวรถเป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน ต่อพวงได้ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง
 ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ

 ศูนย์ซ่อมบำรุงและศูนย์ควบคุมการเดินรถ 
เส้นทางช่วงหมอชิต-แบริ่ง จะใช้ศูนย์ซ่อมบำรุงใหญ่หมอชิต (ที่ทำการ บริษัท ระบบขนส่งมวลชนกรุงเทพ จำกัด (มหาชน) ในปัจจุบัน) ร่วมกับสายสีลม ช่วงแบริ่ง-สมุทรปราการ จะใช้ศูนย์ซ่อมบำรุงย่อยสมุทรปราการ (บางปิ้ง) และช่วงหมอชิต-คูคต จะใช้ศูนย์ซ่อมบำรุงย่อยสายไหม ระบบเดินรถทั้งระบบมีศูนย์ควบคุมการเดินรถกลางอยู่ที่ศูนย์ซ่อมบำรุงใหญ่หมอชิต และมีระบบเดินรถสำรองอยู่ที่ศูนย์บำรุงย่อยสายไหม

 สิ่งอำนวยความสะดวก 
thumb|ลานจอดรถติดกับศูนย์ซ่อมบำรุงใหญ่หมอชิต
โครงการมีจุดจอดแล้วจร (park and ride) ทั้งหมดสี่แห่ง ได้แก่ ที่สถานีหมอชิตบริเวณพื้นที่ของโครงการบางกอกเทอร์มินัล หรือสถานีขนส่งหมอชิตเดิม อันเป็นพื้นที่ของกรมธนารักษ์, สถานีเคหะฯ (สถานีปลายทาง) โดยจะเป็นลานจอดรถเช่นเดียวกัน นอกจากนี้มีอาคารจอดรถจำนวน 2 แห่งที่ สถานีคูคต (สถานีต้นทาง) 1 แห่ง และ สถานีแยก คปอ. 1 แห่ง

 สถานี 
มีทั้งหมด 55 สถานี เป็นสถานียกระดับทั้งหมด

รูปแบบสถานี
สถานีมีความยาวประมาณ 150 เมตร มีประตูชานชาลา (platform screen door) ความสูงแบบ Half-Height ในบางสถานี ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวจราจรบนถนนมากที่สุด และมีเสายึดสถานีอยู่บริเวณเกาะกลางถนน

 ขบวนรถโดยสาร 
thumb|รถไฟฟ้าซีเมนส์ โมดูลาร์ เมโทร สองขบวน ที่ประแจทางแยกเข้าศูนย์ซ่อมบำรุงหมอชิต

 ส่วนต่อขยาย 

 ส่วนต่อขยายสายสุขุมวิท 

 เคหะฯ - ตำหรุ 

 พื้นที่ที่เส้นทางผ่าน เทศบาลตำบลบางปู อ.เมืองสมุทรปราการ จ.สมุทรปราการ
 เส้นทาง หลังจากผ่านสถานีเคหะฯ รถไฟฟ้าจะวิ่งต่อไปบนถนนสุขุมวิท จากนั้นเข้าสู่สถานีสวางคนิวาสเป็นสถานีแรก และจะวิ่งสู่สถานีเมืองโบราณ, สถานีศรีจันทร์ประดิษฐ์ และสิ้นสุดโครงการส่วนต่อขยายฝั่งตะวันออกที่สถานีตำหรุ โดยปัจจุบันส่วนต่อขยายส่วนนี้ได้ถูกพักการดำเนินการไม่มีกำหนด จนกว่าจะได้ความชัดเจนเรื่องหลักประกันผู้โดยสาร
 สถานี สถานียกระดับ 5 สถานี

 รายชื่อสถานี 
 รหัสสถานี ชื่อสถานี จุดเปลี่ยนเส้นทาง สถานีเคหะฯ สถานีสวางคนิวาส  สถานีเมืองโบราณ  สถานีศรีจันทร์ประดิษฐ์  สถานีบางปู  สถานีตำหรุ

 ส่วนต่อขยายสายพหลโยธิน 
 คูคต - วงแหวนรอบนอกตะวันออก 
 พื้นที่ที่เส้นทางผ่าน อำเภอลำลูกกา จังหวัดปทุมธานี
 เส้นทาง หลังจากผ่านสถานีคูคต รถไฟฟ้าจะวิ่งไปตามแนวถนนลำลูกกา จากนั้นเข้าสู่สถานีคลองสาม เป็นสถานีแรก เข้าสู่สถานีคลองสี่, สถานีคลองห้า และสิ้นสุดโครงการส่วนต่อขยายส่วนเหนือที่สถานีวงแหวน-ลำลูกกา โดยปัจจุบันส่วนต่อขยายส่วนนี้ได้ถูกพักการดำเนินการไม่มีกำหนด จนกว่าจะได้ความชัดเจนเรื่องหลักประกันผู้โดยสาร
 สถานี สถานียกระดับ 4 สถานี

 รายชื่อสถานี 
 รหัสสถานี ชื่อสถานี จุดเปลี่ยนเส้นทาง  สถานีคูคต   สถานีคลองสาม   สถานีคลองสี่   สถานีคลองห้า   สถานีวงแหวน-ลำลูกกา 

 สถานีโครงการในอนาคต 
 รหัส  ชื่อสถานี  จุดเชื่อมต่อ  สถานะในปัจจุบัน   เสนาร่วม    วางแผนก่อสร้างอย่างเป็นทางการใน พ.ศ. 2563 เพื่อแบ่งเบาภาระของสถานีอารีย์ และสถานีสะพานควายเนื่องจากปัจจุบันพื้นที่โดยรอบสถานีเป็นอาคารสำนักงานและคอนโดมิเนียม และมีประชากรอาศัยอยู่หนาแน่น.แต่สถานะล่าสุด (พ.ศ. 2564) มีแนวโน้มที่จะเลื่อนการก่อสร้างออกไปอย่างไม่มีกำหนดอันเนื่องมาจากสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19)

 ส่วนต่อขยายของโครงการที่ถูกยกเลิก 

 ส่วนต่อขยายอนุสาวรีย์ชัยสมรภูมิ – ลำลูกกาคลอง 7 
 หน่วยงานที่รับผิดชอบ: สำนักการจราจรและขนส่ง กรุงเทพมหานคร
 พื้นที่ที่เส้นทางผ่าน : เขตราชเทวี, เขตพญาไท, เขตดินแดง, เขตห้วยขวาง, เขตลาดพร้าว, เขตบางเขน, เขตดอนเมือง, เขตสายไหม กรุงเทพมหานคร, อำเภอลำลูกกา จังหวัดปทุมธานี
 เส้นทาง : แนวเส้นทางเริ่มต้นจากปลายสายที่อนุสาวรีย์ชัยสมรภูมิเลี้ยวขวาเข้าถนนราชวิถีผ่านสามเหลียมดินแดงเข้าถนนดินแดงวิ่งตามถนนดินแดงและถนนอโศก-ดินแดงไปจนถึงแยกพระราม 9 เพื่อเชื่อมต่อรถไฟฟ้าสายสีน้ำเงิน จากนั้นวิ่งต่อไปจนถึงแยกประดิษฐ์มนูธรรมแล้วเลี้ยวซ้ายเข้าถนนประดิษฐ์มนูธรรม เลี้ยวซ้ายอีกครั้งที่แยกประดิษฐ์มนูธรรม-ลาดพร้าวเพื่อเข้าถนนลาดพร้าว และเลี้ยวขวาเข้าถนนลาดพร้าว-วังหิน เพื่อออกสู่ถนนลาดปลาเค้าและถนนประเสริฐมนูกิจ จากนั้นเบี่ยงซ้ายตามถนนผลาสินธุ์ออกสู่ถนนพหลโยธิน แล้วเลี้ยวขวาเข้าสู่ถนนลำลูกกา เพื่อสิ้นสุดเส้นทางที่ย่านลำลูกกาคลอง 7 อย่างไรก็ดีแผนส่วนต่อขยายนี้ไม่ได้ถูกนำมาดำเนินการจริง เนื่องจากมีการปรับเปลี่ยนที่ตั้งของศูนย์ซ่อมบำรุงมาอยู่ย่านหมอชิต รวมถึงสภาพเศรษฐกิจในขณะนั้น และปัจจุบันแนวศึกษาของโครงการมีเส้นทางรถไฟฟ้าทดแทนหลายเส้นทาง เช่น ช่วงแยกผังเมือง - ประดิษฐ์มนูธรรม เป็นส่วนหนึ่งของรถไฟฟ้าสายสีส้ม ช่วงประดิษฐ์มนูธรรม - ลาดพร้าว 80 เป็นส่วนหนึ่งของรถไฟฟ้าสายสีเทา ช่วงลาดพร้าว 80 - ลาดพร้าว-วังหิน เป็นส่วนหนึ่งของรถไฟฟ้าสายสีเหลือง และช่วงบางบัว - ลำลูกกา เป็นส่วนหนึ่งของส่วนต่อขยายสายสุขุมวิท ช่วงหมอชิต - สะพานใหม่ - คูคตในปัจจุบัน[2bangkok.com/2bangkok-skytrain-btsarch00.html] 2bangkok.com สืบค้นเมื่อ 23-10-2563.

 ส่วนต่อขยายสุขุมวิท - ท่าอากาศยานสุวรรณภูมิ 
 หน่วยงานที่รับผิดชอบ: สำนักการจราจรและขนส่ง กรุงเทพมหานคร
 พื้นที่ที่เส้นทางผ่าน : เขตวัฒนา, เขตสวนหลวง, เขตประเวศ, เขตลาดกระบัง กรุงเทพมหานคร, อำเภอบางพลี จังหวัดสมุทรปราการ
 เส้นทาง : แนวเส้นทางนี้ปรากฏขึ้นครั้งแรกในแผนการขยายแนวเส้นทางระบบขนส่งมวลชนกรุงเทพมหานคร ตามมติการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 ที่คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 โดยแนวเส้นทางจะต่อขยายจากสถานีอ่อนนุช แล้วเลี้ยวขวาเข้าถนนอ่อนนุช ผ่านแยกสวนหลวง แยกพัฒนาการ เข้าสู่ถนนลาดกระบัง จากนั้นเลี้ยวขวาเข้าท่าอากาศยานสุวรรณภูมิในแนวเดียวกับถนนสุวรรณภูมิ 1 เพื่อสิ้นสุดทั้งโครงการที่สถานีท่าอากาศยานสุวรรณภูมิ ซึ่งจะยกระดับอยู่ด้านหน้าอาคารผู้โดยสารหลัก รวมระยะทาง 20 กิโลเมตร แต่เนื่องจากแนวเส้นทางส่วนใหญ่เป็นแนวคู่ขนานกับ รถไฟฟ้าเชื่อมท่าอากาศยานสุวรรณภูมิ ช่วงรามคำแหง - สุวรรณภูมิ ถึงแม้จะเป็นการช่วยแบ่งเบาภาระให้กับโครงการ รวมถึงขนส่งผู้โดยสารออกไปตามแนวถนนอ่อนนุช และถนนลาดกระบัง แต่ด้วยข้อกังขาเรื่องการลงทุน กรุงเทพมหานครจึงไม่ได้เสนอส่วนต่อขยายนี้ให้คณะรัฐมนตรีพิจารณา

 ส่วนต่อขยายอ่อนนุช - บางนา - ท่าอากาศยานสุวรรณภูมิ 
 หน่วยงานที่รับผิดชอบ : สำนักการจราจรและขนส่ง กรุงเทพมหานคร
 พื้นที่ที่เส้นทางผ่าน : เขตบางนา กรุงเทพมหานคร
 เส้นทาง : แนวเส้นทางนี้ปรากฏขึ้นครั้งแรกในแผนแม่บทระบบขนส่งมวลชนกรุงเทพมหานคร พ.ศ. 2537 (MTMP) และแผนแม่บทเพื่อการปฏิบัติจริง พ.ศ. 2539 (CTMP) โดยแนวเส้นทางจะต่อขยายจากสถานีอ่อนนุชไปยังสถานีอุดมสุข แล้วเลี้ยวซ้ายเข้าถนนบางนา-บางปะกง มุ่งหน้าไปทางจังหวัดชลบุรีจนถึงกิโลเมตรที่ 16 แล้วเลี้ยวซ้ายเข้าพื้นที่ท่าอากาศยานสุวรรณภูมิด้านใต้ แต่ด้วยสภาวะเศรษฐกิจที่ไม่ฟื้นฟูดีในการปรับปรุงแผนแม่บทเมื่อครั้ง พ.ศ. 2543 (URMAP) จึงได้ยกเลิกเส้นทางดังกล่าวไป ต่อมาในการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 กรุงเทพมหานครจึงหยิบเอาแนวเส้นทางดังกล่าวกลับมาพิจารณา โดยลดระยะทางเหลือเพียงกิโลเมตรที่ 4 บริเวณวัดศรีเอี่ยม รวมระยะทาง (จากสถานีอุดมสุข) 4.4 กิโลเมตร แต่เนื่องจากแนวเส้นทางเป็นเส้นทางระยะสั้น จึงไม่คุ้มค่าต่อการลงทุน ประกอบกับเส้นทางช่วงอ่อนนุช - สุวรรณภูมิไม่ได้ถูกนำเสนอเข้าพิจารณา กรุงเทพมหานครจึงมีแนวคิดในการต่อขยายเส้นทางจากวัดศรีเอี่ยมออกไปอีก 12 กิโลเมตร เพื่อสิ้นสุดที่บริเวณอาคารผู้โดยสารฝั่งใต้ของท่าอากาศยานสุวรรณภูมิตามแผนแม่บทเดิมเมื่อ พ.ศ. 2539 ก่อนแยกโครงการออกมาดำเนินการต่างหากในชื่อ รถไฟฟ้าสายสีเงิน และลดระดับโครงการจากรถไฟฟ้ารางหนักเป็นรถไฟฟ้ารางเบา